b"\n_START_ARTICLE_\nEl Feu\n_START_SECTION_\nArquitectura\n_START_PARAGRAPH_\nEdifici civil. Masia de planta quadrada coberta a dues vessants, amb el carener perpendicular a la fa\xc3\xa7ana, orientada a migdia. El portal \xc3\xa9s d'arc rebaixat amb dovelles. Al primer pis hi ha balconades que s'obren a l'exterior amb arcs ogivals motllurats. A la part dreta hi ha una torre adossada a la planta baixa i tres pisos, al superior s'obren badius._NEWLINE_Al damunt del cos central s'obre una llanterna. El material constructiu b\xc3\xa0sic \xc3\xa9s la pedra arrebossada i pintada al damunt._NEWLINE_L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nEl nom del Feu prov\xc3\xa9 de la propietat del Feu de l'Esquirol (Cabrer\xc3\xa8s), la qual tenia una masoveria al terme de Baleny\xc3\xa0. Vers 1850, els Baucells varen adquirir la propietat per\xc3\xb2 edificaren la nova casa en s\xc3\xb2l de Malla per problemes de contribuci\xc3\xb3 amb el municipi de Baleny\xc3\xa0, que es troba a 40 m del mas._NEWLINE_La casa fou constru\xc3\xafda per Pere Baucells Feu l'any 1879. Es mant\xc3\xa9 la mateixa genealogia, es cognomenen Baucells._NEWLINE_Aquest mas form\xc3\xa0 part de l'antiga quadra de Torrellebreta i Mirambec, i per algun temps form\xc3\xa0 part o fou considerat de la quadra Aguilar, de manera que al fogatge de 1553 del Castell i quadra Aguilar hi trobem \xc2\xabBARTOMEU FEU\xc2\xbb, batlle, com a habitant del mas."